# Clubs de futbol campions del món

La llista inclou tots els clubs campions del món oficials FIFA.

## Competicions

Les competicions oficialment (de iure) vàlides per al títol mundial FIFA són:
* Copa Intercontinental (1960-2004):
L'impulsor de la Copa Intercontinental fou Henri Delaunay, que volia crear una competició per mesurar el millor club del món, i que enfrontaria als campions d'Europa i Amèrica del Sud, els dos continents més poderosos futbolísticament parlant (sobretot en aquells anys). Europa ja tenia el seu campió, la Copa d'Europa de futbol, però Sud-amèrica encara no tenia cap competició similar. La confederació sud-americana (CONMEBOL) creà aquesta competició i l'anomenà fent referència als herois de la independència sud-americana amb el nom de Copa Libertadores. Per fi, un campionat del món de clubs era viable. La primera edició de la Copa Intercontinental es disputà el 1960 entre el Reial Madrid i el CA Peñarol.
L'empresa Toyota assumí el paper de patrocinador el 1980. A partir d'aquella edició i fins a la seva desaparició la competició es disputà cada any a partit únic en terreny neutral, al Japó; es disputà fins al 2004, any en què la FIFA la reemplaçà pel mundial de clubs. La Copa Intercontinental, a partir del 2017 té oficialment l'estatus de Copa del Món de Clubs, que assigna el títol de campió mundial de la FIFA.
* Campionat del Món de Clubs de futbol (o Copa del Món de Clubs):
La primera edició de la competició es disputà el mes de gener de l'any 2000 al Brasil. La competició fou creada per la FIFA amb la intenció de reemplaçar la Copa Intercontinental de futbol, disputada entre els campions d'Europa i Sud-amèrica.
L'any següent es planificà un segon campionat a disputar a Espanya amb la participació de 12 clubs. La competició, però, no tenia gaire atractius i provocà el col·lapse del soci de la FIFA encarregat de sufragar les despeses de l'esdeveniment, la International Sports and Leisure. La competició es cancel·là. La FIFA replantejà la competició i finalment es tornà a disputar l'any 2005 al Japó amb la participació dels sis campions continentals, reemplaçant la Copa Intercontinental.
El club campió porta a la samarreta un escut que el designa com a Campió del món FIFA fins al final de l'any següent.

## Victòries

| Club | Federació | Victòries | Copa Intercontinental | Copa del Món de Clubs |
| Reial Madrid CF | Espanya | 8 | 3 (1960, 1998, 2002) | 5 (2014, 2016, 2017, 2018, 2022) |
| AC Milan | Itàlia | 4 | 3 (1969, 1989, 1990) | 1 (2007) |
| Bayern de Múnic | Alemanya | 4 | 2 (1976, 2001) | 2 (2013, 2020) |
| Peñarol | Uruguai | 3 | 3 (1961, 1966, 1982) | |
| Nacional | Uruguai | 3 | 3 (1971, 1980, 1988) | |
| Boca Juniors | Argentina | 3 | 3 (1977, 2000, 2003) | |
| São Paulo | Brasil | 3 | 2 (1992, 1993) | 1 (2005) |
| Inter de Milà | Itàlia | 3 | 2 (1964, 1965) | 1 (2010) |
| FC Barcelona | Espanya | 3 | | 3 (2009, 2011, 2015) |
| Santos | Brasil | 2 | 2 (1962, 1963) | |
| CA Independiente | Argentina | 2 | 2 (1973, 1984) | |
| AFC Ajax | Països Baixos | 2 | 2 (1972, 1995) | |
| Juventus FC | Itàlia | 2 | 2 (1985, 1996) | |
| FC Porto | Portugal | 2 | 2 (1987, 2004) | |
| Manchester United FC | Anglaterra | 2 | 1 (1999) | 1 (2008) |
| SC Corinthians | Brasil | 2 | | 2 (2000, 2012) |
| Racing Club | Argentina | 1 | 1 (1967) | |
| Estudiantes de La Plata | Argentina | 1 | 1 (1968) | |
| Feyenoord | Països Baixos | 1 | 1 (1970) | |
| Atlètic de Madrid | Espanya | 1 | 1 (1974) | |
| Olimpia Asunción | Paraguai | 1 | 1 (1979) | |
| Flamengo | Brasil | 1 | 1 (1981) | |
| Grêmio | Brasil | 1 | 1 (1983) | |
| River Plate | Argentina | 1 | 1 (1986) | |
| Estrella Roja de Belgrad | Iugoslàvia | 1 | 1 (1991) | |
| Vélez Sarsfield | Argentina | 1 | 1 (1994) | |
| Borussia Dortmund | Alemanya | 1 | 1 (1997) | |
| Sport Club Internacional | Brasil | 1 | | 1 (2006) |
| Liverpool FC | Anglaterra | 1 | | 1 (2019) |
| Chelsea FC | Anglaterra | 1 | | 1 (2021) |
| Manchester City | Anglaterra | 1 | | 1 (2023) |

## Vegeu també

* Copa Intercontinental
* Campionat del Món de Clubs de futbol

## Referències

* ↑ FIFA.com «FIFA Council approves key organisational elements of the FIFA World Cup™» (en anglès) (recognition of all european and south american teams that won the intercontinental cup – played between 1960 and 2004 – as club world champions). FIFA.com, 27-10-2017. Arxivat de l'original el 2017-10-27 [Consulta: 8 gener 2018]. Arxivat 2017-10-27 a Wayback Machine.
* ↑ «FIFA Club World Cup 2017» (PDF). FIFA Report 2017. Fédération Internationale de Football Association Zuric, 01-12-2017, pàg. 15, 40, 41, 42. Arxivat de l'original el 2017-12-30 [Consulta: 13 gener 2018]. Arxivat 2017-12-30 a Wayback Machine.
* ↑ «El Barça, amb tres títols, ja és el club que més vegades ha guanyat el Mundial de Clubs». 324.cat. [Consulta: 21 desembre 2015].
* ↑ «FIFA Club World Cup 2017» (PDF). FIFA Regulation CWC 2017. Fédération Internationale de Football Association Zuric, 01-12-2017, pàg. 37. Arxivat de l'original el 2017-12-15 [Consulta: 17 gener 2018]. Arxivat 2017-12-15 a Wayback Machine.
* ↑ «FIFA Club World Championship TOYOTA Cup 2005» (PDF). FIFA Report 2005. Fédération Internationale de Football Association Zuric, 01-12-2005, pàg. 5, 19. Arxivat de l'original el 2017-08-08 [Consulta: 13 gener 2018]. Arxivat 2017-08-08 a Wayback Machine.
* ↑ «FIFA Club World Cup 2017» (PDF). FIFA Report 2017. Fédération Internationale de Football Association Zuric, 01-12-2017, pàg. 15, 40, 41, 42. Arxivat de l'original el 2017-12-30 [Consulta: 13 gener 2018]. Arxivat 2017-12-30 a Wayback Machine.
* ↑ FIFA.com «Barcelona honoured with FIFA World Champions Badge for third time» (en anglès). FIFA.com, 20-12-2015. Arxivat de l'original el 2017-12-16 [Consulta: 8 gener 2018]. Arxivat 2017-12-16 a Wayback Machine.
* ↑ «FIFA Club World Cup 2018» (PDF). FIFA Regulation CWC 2018. Fédération Internationale de Football Association Zuric, 01-12-2018, pàg. 35.